laion/Wikipedia-Exotic huggingface dataset:
ניקולא מלבראנש

ניקולא מלבראנש (בצרפתית: Nicolas Malebranche‏; 6 באוגוסט 1638 - 13 באוקטובר 1715) היה פילוסוף צרפתי מהאסכולה הקארטזית. מלבראנש נולד בפריז. אביו, ניקולא מלבראנש, היה אחד משריו של לואי השלושה עשר מלך צרפת. אמו, קתרין דה לוזון, הייתה אחותו של המשנה למלך צרפת החדשה (קנדה של היום). מלבראנש היה הצעיר מבין ילדיהם הרבים. הוא סבל מחוליים רבים, ובכללם עמוד שדרה מעוות וחולשה של הריאות. את חינוכו היסודי קיבל בבית, בגלל מצב בריאותו הרעוע. בגיל שש עשרה החל ללמוד פילוסופיה בקולז' דה לה מרשה ולאחר שסיים מסלול זה למד תאולוגיה בסורבון. כוונתו הייתה לבוא בנדרי הכמורה אך נטייתו האקדמית הביאה אותו לדחות תפקיד כנסייתי בקתדרלת נוטרדאם ולהצטרף, ב-1660, למסדר האורטורי שחבריו אינם כבולים לנדרים כלשהם. בתחילה הקדיש עצמו ללימוד ההיסטוריה הכנסייתית ולכתביהם של אוסביוס מקיסריה, סוקרטס סכולסטיקוס, סוזומן ותאודורט. אולם בראשו לא הואילו העובדות ההיסטוריות להסתדר האחת עם השנייה. ריקרד סימון ניסה בלא הצלחה ללמדו עברית ולמשוך אותו לתחום ביקורת המקרא. ב-14 בספטמבר 1664 הוסמך מלבראנש לכמורה. באותה שנה נפל לידיו במקרה החיבור "אמנת האדם" (Traité de l'homme) של דקארט אשר שבה את ליבו. מאז ואילך הקדיש מלבראנש את עצמו לפילוסופיה, ולאחר עשר שנים בהן למד את כתבי דקארט, פרסם את עבודתו שלו, "חקר האמת" (De la recherche de la vérité). חיבור זה ואלו שבאו אחריו עוררו הדים רבים ומחלוקות רבות לא פחות. מלבראנש (יחד עם ארנולד חלינקס) ניסה להתמודד עם הבעיה הפסיכו-פיזית בדבר הקשר שבין עולם הרוח לעולם החומר (לפי החלוקה של דקארט). לפי מלבראנש, כל גוף חומרי באשר הוא מוגבל מעצם היותו חומרי, המוגבל במרחב-זמן ובקשריו עם שאר הגופים. גם כל עצם רוחני באשר הוא מוגבל, מעצם היותו רוחני. רק אלוהים לא מוגבל, לא בחומריותו ולא ברוחניותו. עם-זאת, כל עצם מוגבל וסופי אינו יכול להשפיע, אלא אלוהים הוא שאחראי על ההרמוניה בין הגופים ביקום, הנראית כמו תהליך של סיבה ותוצאה. פתרון זה נחשב לפתרון אוקזיונליסטי לבעיה הפסיכו-פיזית. כמו רוב המטאפיזיקאים הגדולים של המאה ה-17, עסק מלבראנש גם במתמטיקה ובמדעי הטבע, וב-1699 היה לחבר של כבוד באקדמיה למדעים של צרפת. מלבראנש הואשם בפנתאיזם על ידי מלומדים שזיהו דמיון בין כתביו לאלה של ברוך שפינוזה. אולם הוא הכחיש זאת בתוקף וטען כי דעותיו היו ונותרו נאמנות לנצרות הקתולית. באחרית ימיו היה מלבראנש פופולרי מאוד ומבוקש בחוגים חברתיים ועל ידי אורחים מחו"ל. הוא מת בפריז ב-1715 לאחר ויכוח פילוסופי חריף עם ג'ורג' ברקלי האירי. ניקולא מלבראנש, באתר פרויקט הגנאלוגיה במתמטיקה ניקולא מלבראנש, באתר MacTutor (באנגלית) מלבראנש באנציקלופדיה לפילוסופיה של אוניברסיטת סטנפורד ניקולא מלבראנש, באתר אנציקלופדיה בריטניקה (באנגלית) ניקולה מלברנש (1638-1715), דף שער בספרייה הלאומית
חג מולד שחור

האם התכוונתם ל... חג מולד שחור (סרט, 1974) – סרט סלאשר קנדי משנת 1974 חג מולד שחור (סרט, 2006) – סרט סלאשר אמריקאי-קנדי המהווה רימייק רופף לסרט משנת 1974. חג מולד שחור (סרט, 2019) – סרט סלאשר אמריקאי המופק על ידי בלאמהאוס הפקות ומהווה רימייק נוסף לסרט משנת 1974.
מגפונרה

מגפונרה (שם מדעי: Megaponera analis) היא מין של נמלה טורפת ממוצא אפריקני המתמחה בטריפת טרמיטים. נמלה שחורה זו מגיעה לאורך של 20 מ"מ כשהפועלות גדולות בהרבה משאר החיילות שאורכן 5–18 מ"מ, מה שהופך אותה לאחת מהגדולות בעולם. היא בעלת חזה רחב, לסתות בולטות ומעוקלות ומחושים קצרים הפונים מטה. זוהי נמלה מהירה הנעה במושבות מתחת לקרקע. למרות שהזכרים קטנים מהפועלות הם דומים להן במראה. הנמלה חיה במחילות בעומק חצי מטר ולעיתים יותר בקרקע באזורי סוואנה, בסביבת עצים וסלעים שונים ואף באזורים צחיחים לאורך אפריקה שמדרום לסהרה. בקן ישנם מספר פתחים ובמרכזו חדר גדול בו המלכה, הפועלות, הביצים והפגיות אשר אינם יוצאים החוצה. הנמלים מותאמות לתזונה מטרמיטים שונים, בעיקר מהסוג Macrotermes וסוגים קרובים. עם זאת הטרמיטים יודעים להילחם והשומרים שלהם בעלי צבתות חזקות הפונות החוצה ויכולות לשסע נמלה או לכרות לה את הרגליים. הנמלים מתקיפות את הטרמיטים בשעות הזריחה והשקיעה בלהקות של 200–500 פרטים בערך הנכנסים בטור לקן הטרמיטים ומכתרים את הפועלים. הנמלים הורגות את הטרמיטים בלפיתה במלתעותיהן. הטרמיטים יכולים לפצוע את הנמלים אך הללו יודעות לנוע במהירות גם כאשר הן פצועות וכרותות רגליים. לאחר הפשיטה והריגת מושבת הטרמיטים הנמלים סוחבות את הגופות אל קינן. נמלים אלה מותקפות לעיתים בידי נמלי הכידן, אז מתחוללת מלחמה בין שני סוגי הנמלים כשכל אחד מנסה להרוג ולקרוע רגליים ליותר נמלים מהסוג השני. תת-מינים: לנמלה זו 5 תת-מינים: M. analis subsp. amazon – נפוצה באתיופיה M. analis subsp. crassicornis – נפוצה במוזמביק M. analis subsp. rapax – נפוצה בטנזניה M. analis subsp. subpilosa – נפוצה באנגולה M. analis subsp. termitivora – נפוצה ברפובליקה הדמוקרטית של קונגו מדיה וקבצים בנושא מגפונרה בוויקישיתוף מגפונרה, באתר ITIS (באנגלית) מגפונרה, באתר NCBI (באנגלית) מגפונרה, בבסיס הנתונים ARKive (באנגלית) מגפונרה, באתר האנציקלופדיה של החיים (באנגלית) מגפונרה, באתר GBIF (באנגלית)
חטיבה 330

חטיבה 330, המכונה גם "עוצבת אורנים", הייתה חטיבת שריון בצה"ל. החטיבה פורקה ב-1990. החטיבה הוקמה בשנת 1982 כחטיבת המילואים של אוגדה 252, במקום חטיבה 576 שהועברה לאוגדה 720. במהלך מלחמת לבנון הראשונה הייתה החטיבה עדיין בשלבי הקמה, אולם באוקטובר 1982 היא נשלחה לפעילות בלבנון. בשנת 1985 פורקה חטיבה 14 במסגרת צמצום מערך השריון. בשנת 1990 הוקמה חטיבה 14 מחדש כחטיבת מילואים של טנקי פטון על ידי שינוי השם של חטיבה 330. בשנת 2004 נסגרה החטיבה, אולם הוקמה מחדש על ידי שינוי השם של חטיבה 896. דב ישראלי אורי אגמון גידי לבנון איתמר יער אורי אגמון בהיותו מח"ט 330 פעל עם מח"טים של החטיבה לשמר את שמה ואת סמלה. לאחר התמנותו למפקד אוגדה 252 מימש זאת - ראו פרק "פירוקים והקמות של החטיבה" באתר חטיבה 14
1916 במוזיקה

ערך מורחב – 1916 1 בפברואר – קרל נילסן מנצח בבכורה של סימפוניה מס' 4, "הבלתי נכחדת", בקופנהגן. 11 בפברואר – הקונצרט הראשון של תזמורת בולטימור. גוסטב הולסט מסיים את הסוויטה התזמורתית "כוכבי הלכת" באנגליה. "Beale Street Blues" מילים ולחן ויליאם כריסטופר הנדי "From Here To Shanghai" מילים ולחן אירווינג ברלין "Have A Heart" מילים: ג'ין באק לחן: ג'רום קרן "I've A Shooting Box In Scotland" מילים ולחן תומאס לוראסון ריגס וקול פורטר "Joe Turner Blues" מילים וולטר הירש, לחן ויליאם כריסטופר הנדי 'O sole mio – אנריקו קארוזו "Santa Lucia" – אנריקו קארוזו "Where Did Robinson Crusoe Go With Friday On Saturday Night?" – אל ג'ולסון בלה בארטוק – סוויטה לפסנתר ארנסט בלוך "סימפוניית ישראל" רביעיית מיתרים מס' 1 לילי בולאנז'ה – תהילים כ"ד, לטנור, מקהלה, עוגב ותזמורת קלוד דביסי – סונאטה לצ'לו ג'ורג'ה אנסקו – שלישיית פסנתר בלה מינור אלכסנדר גלאזונוב – Karelian Legend פאול הינדמית – קונצ'רטו לצ'לו במי במול, אופוס 3 צ'ארלס אייבס – סימפוניה מס' 4 סקוט ג'ופלין סימפוניה מס' 1 (אבדה) קונצ'רטו לפסנתר איגור סטרווינסקי – Renard ברולסקה הייטור וילה לובוס סונאטה לצ'לו מס' 2 רביעיית מיתרים מס' 3 סימפוניה מס' 1 ("O imprevisto") אנריקה גרנדוס – Goyescas, מטרופוליטן אופרה, ניו יורק, 28 בינואר פליקס ויינגרטנר – Dame Kobold 22 בינואר - אנרי דיטייה, מלחין צרפתי (נפטר ב-2013) 29 בפברואר - דינה שור, זמרת (נפטרה ב-1994) 15 במרץ - הארי ג'יימס, מוביל הרכב בלהקת ביג בנד (נפטר ב-1983) 21 במרץ - ביסמילה חאן, מוזיקאי הודי (נפטר ב-2006) 11 באפריל - אלברטו חינסטרה, מלחין ארגנטינאי (נפטר ב-1983) 22 באפריל - יהודה מנוחין, כנר (נפטר ב-1999) 30 באפריל - רוברט שו, מנצח (נפטר ב-1999) 10 במאי - מילטון בביט, מלחין (נפטר ב-2011) 9 ביולי – אדוארד הית', ראש ממשלת בריטניה, נגן עוגב ומנצח (נפטר ב-2005) 29 ביולי - צ'ארלי כריסטיאן גיטריסט ג'אז (נפטר ב-1942) 19 באוקטובר – אמיל גלילס, פסנתרן קלאסי אוקראיני (נפטר ב-1985) 6 בנובמבר – ריי קוניף, מוביל הרכב ומעבד מוזיקלי (נפטר ב-2002) 24 במרץ - אנריקה גרנדוס, מלחין ספרדי (נולד ב-1867) 11 במאי - מקס ריגר, מלחין (נולד ב-1873) 10 בספטמבר - פרידריך גרנשהיים, פסנתרן, מנצח ומלחין (נולד ב-1839) 15 בספטמבר - יוליוס פוצ'יק, מלחין (נולד ב-1872) 2 בדצמבר - פרנצ'סקו פאולו טוסטי, מלחין ומורה למוזיקה (נולד ב-1846) 5 בדצמבר - הנס ריכטר, מנצח (נולד ב-1843) 28 בדצמבר - אדוארד שטראוס, מלחין (נולד ב-1835) מדיה וקבצים בנושא 1916 במוזיקה בוויקישיתוף
Where Were You in the Morning?

Where Were You in the Morning? (בעברית: איפה היית בבוקר?) הוא סינגל שהוקלט על ידי הזמר-יוצר הקנדי שון מנדס, מתוך אלבומו השלישי, Shawn Mendes. השיר יצא לאור ב-18 במאי 2018, כסינגל הרביעי מתוך האלבום. השיר הגיע למקום התשיעי במצעד שבהונגריה. השיר נכתב על ידי שון מנדס, טדי גייגר, ג'ף וורברטון וסקוט האריס והופק על ידי מנדס וגייגר. בין היתר, הרמיקס הרשמי שיצא עבור השיר, הועלה לערוץ היוטיוב של שון מנדס ב-20 בדצמבר 2018, והצליח לצבור למעלה ממיליון צפיות. בסמוך לצאתו על השיר לרשת הזרמת המדיה ספוטיפיי. מידע על השיר "Where Were You in the Morning?" באתר AllMusic סרטון השיר "Where Were You in the Morning?" באתר יוטיוב Shawn Mendes Announces Next Single 'In the Morning' Will Drop Friday, Billboard Shawn Mendes' New Song 'Where Were You In The Morning' Lyrics And Meanings, Capital (באנגלית) Single (track) Top 40 lista - Hivatalos magyar slágerlisták, zene.slagerlistak.hu ShawnMendesVEVO (2018-12-20), Shawn Mendes - Where Were You In The Morning? (KAYTRANADA Remix / Audio), נבדק ב-2019-06-21 Where Were You In The Morning?, נבדק ב-2019-06-21
Youth (שיר של שון מנדס)

Youth (בעברית: נוֹעַר) הוא סינגל שהוקלט על ידי הזמר-יוצר הקנדי שון מנדס ביחד עם חאליד, מתוך אלבומו השלישי, Shawn Mendes. השיר יצא לאור ב-3 במאי 2018, כסינגל השלישי מתוך האלבום. עם יציאתו, נכנס השיר אל המקום ה-4 במצעד שבפלנדריה. השיר נכתב על ידי שון מנדס, חאליד, ג'ואל ליטל, סר נולן, טדי גייגר, ג'ף וורברטון וסקוט האריס והופק על ידי ג'ואל ליטל ומנדס גם כן. קליפ המילים של השיר הועלה לערוץ היוטיוב של שון מנדס ב-4 במאי 2018, וצבר למעלה מ-89 מיליון צפיות. בסמוך לצאתו על השיר לרשת הזרמת המדיה ספוטיפיי. סרטון השיר "Youth" באתר יוטיוב Youth (feat. Khalid) [Acoustic] - Single by Shawn Mendes (באנגלית אמריקאית), נבדק ב-2019-06-21 Try the TIDAL Web Player, listen.tidal.com (באנגלית) ShawnMendesVEVO (2018-05-03), Shawn Mendes - Youth (Lyric Video) ft. Khalid, נבדק ב-2019-06-21 Shawn Mendes feat. Khalid - Youth, ultratop.be Shawn Mendes (Ft. Khalid) – Youth (באנגלית), נבדק ב-2019-06-21 Youth (feat. Khalid), נבדק ב-2019-06-21 Album Accreds 2015, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-09-30. "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-09-30. "Gold/Platinum - Music Canada". Music Canada (באנגלית אמריקאית). נבדק ב-2018-09-30.
Lost in Japan

"Lost in Japan" (בעברית: "אבודים ביפן") הוא סינגל שהוקלט על ידי הזמר-יוצר הקנדי שון מנדס, מתוך אלבומו השלישי, Shawn Mendes. השיר יצא לאור ב-23 במרץ 2018, כסינגל השני מתוך האלבום. עם יציאתו, נכנס השיר אל המקום ה-64 במצעד הבילבורד הוט 100. השיר נכתב על ידי שון מנדס, סקוט האריס, נייט מרסראו וטדי גייגר והופק על ידי מנדס, גייגר, מרסראו ולואיס בל. ב-27 בספטמבר 2018, יצאה לאור גרסת רמיקס מחודשת של השיר, שנעתה על ידי זד. גרסה זו זכתה לקליפ נלווה שצבר למעלה מ-70 מיליון צפיות. בקליפ משתתפת השחקנית אלישה בו. בסמוך לצאתו על השיר לרשת הזרמת המדיה ספוטיפיי. מידע על היצירה "Lost in Japan" באתר מיוזיק בריינז סרטון השיר "Lost in Japan" באתר יוטיוב Try the TIDAL Web Player, listen.tidal.com (באנגלית) Lost in Japan (Remix) - Single by Shawn Mendes & Zedd (באנגלית אמריקאית), נבדק ב-2019-06-21 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2018-10-03 www.billboard.com Shawn Mendes – Lost in Japan (באנגלית), נבדק ב-2019-06-21 ShawnMendesVEVO (2018-10-25), Shawn Mendes, Zedd - Lost In Japan (Original + Remix), נבדק ב-2019-06-21 Lost In Japan, נבדק ב-2019-06-21 Rolling Stone, Rolling Stone (באנגלית) "Gold & Platinum - RIAA". RIAA (באנגלית אמריקאית). נבדק ב-2018-09-30. bpi Welcome to IFPI | IFPI, ifpi.dk (באנגלית) nztop40 "Gold/Platinum - Music Canada". Music Canada (באנגלית אמריקאית). נבדק ב-2018-09-30. "Top 40/M Future Releases". All Access Media Group. אורכב מ-המקור ב-3 באוקטובר 2018. נבדק ב-8 באוקטובר 2018. {{cite web}}: (עזרה)
פסקליס הראשון

האפיפיור פסקליס הראשון (בלטינית: Paschalis I;‏ מת ב-11 בפברואר 824) היה ההגמון של רומא מ-25 בינואר 817 עד מותו בשנת 824. פסקל מסימי היה בנו של בונוסוס מסימי ואפיסקופה תאודורה, ומונה על ידי האפיפיור לאו השלישי לממונה על מנזר סנטו סטפנו של האביסינים, שם היה אחראי בין היתר על רווחת עולי הרגל לרומא. כמו כן, הוא מונה לקרדינל של סנטה פראסדה. ב-25 בינואר 817 הוא נבחר לאפיפיור, וקיבל מן הקיסר לואי החסיד הבטחה על עצמאות שלטונו, ועל ריבונותו במדינת האפיפיור. פסקליס השתדל לשתף פעולה עם האימפריה הפרנקית, ומשח את לותר הראשון כקיסר בשנת 823. עם זאת, לותר ניסה להגדיל את כוח הקיסרות על חשבון הכנסייה, מה שהביא להתנגשויות בינו לבין האפיפיור. פסקליס ניסה להשפיע גם בכנסייה האימפריאלית הפרנקית וחיזק את מעמדו ברומא. בנוסף, הוא היה גם דרבן פעילות מיסיונרית בצפון אירופה. גם מבחינה תרבותית, הוא היה פעיל, והוא טיפל בהקמה ושחזור של כנסיות רומיות, אשר היו מעוטרות בחלקן עם פסיפסים על פי מסורת עתיקה. ברומא הוא לא היה פופולרי בגלל הממשל הקפדני שלו, ובשנת 824 פרצו מהומות ברומא. ב-11 בפברואר 824 מת פסקליס ברומא, ולאחר מותו הוא נקבר בכנסיית סנטה פראסדה שנבנתה מחדש, אולם יורשו אאוגניוס השני העביר את עצמותיו לקפלה בבזיליקה של הוותיקן. מדיה וקבצים בנושא פסקליס הראשון בוויקישיתוף פסקליס הראשון, באתר אנציקלופדיה בריטניקה (באנגלית)
פארק אחוזת מורדן

פארק אחוזת מורדן (באנגלית: Morden Hall Park) הוא פארק המנוהל על ידי קרן הנאמנות הלאומית. הפארק ממוקם בשכונת מורדן ברובע מרטון של העיר לונדון, על גדת הנהר ונדל. הפרק נבנה בשנות ה-70 של המאה ה-18 ובו פני שטח מגוונים הכוללים "פארק איילים", מדשאות ואזור ביצה. בשטח הפארק מצויים מספר בניינים היסטוריים ובהם אחוזה וטחנת מים שבה נהגו לטחון טבק וליצור טבק הרחה. בית האחוזה המקורי נבנה על ידי משפחת גארת' (Garth). בשנות ה-70 של המאה ה-19 נמכרה האחוזה לסוחר הטבק גיליאט האטפילד (Gilliat Hatfeild). בנו, גיליאט האטפילד הבן, הוריש את האחוזה לקרן הלאומית בשנת 1941. על מרבית שטחי האחוזה המקוריים הוקמו שכונות מגורים ואזורי תעשייה, ורק חלק קטן ממנה מהווה את הפארק הנוכחי. מדיה וקבצים בנושא פארק אחוזת מורדן בוויקישיתוף אתר האינטרנט הרשמי של פארק אחוזת מורדן מהדורת חדשות קולנועית משנת 1948 על אירוע שנערך בפארק אחוזת מורדן
Shake the Spirit

Shake the Spirit (בעברית: נער את הרוח) הוא אלבומה השני של הזמרת-יוצרת האמריקאית אל קינג. האלבום יצא לאור ב-19 באוקטובר 2018 על ידי חברת התקליטים RCA רקורדס. מתוך האלבום יצאו שני הסינגלים; "Shame" ו-"Baby Outlaw". האלבום הגיע למקום ה-68 במצעד הבילבורד 200. בשנת 2014, הוציאה אל קינג את להיטה "Ex's & Oh's", שנכלל באלבום הבכורה שלה, Love Stuff. בהמשך, הוציאה סינגלים נוספים מתוכו, עד שבספטמבר 2018, הוציאה את הסינגל "Shame", שתיפקד כסינגל הראשון מתוך האלבום הזה שיצא לאחר מכן. האלבום זכה לביקורות ושבחים, וציונו במטקריטיק הסתכם ב-74 מתוך 100. כל השירים נכתבו והולחנו על ידי אל קינג ופזמונאים שונים.  מידע על האלבום Shake the Spirit באתר MusicBrainz האלבום Shake the Spirit באתר Discogs Chris Willman, Chris Willman, Album Review: Elle King’s ‘Shake the Spirit’, Variety, ‏2018-10-21 (באנגלית) www.billboard.com/music Shake the Spirit by Elle King (באנגלית), נבדק ב-2019-06-21
ג'ון ג'יימסון

ג'יי ג'ונה ג'יימסון השלישי (באנגלית: J. Jonah Jameson III), הידוע כג'ון ג'יימסון (John Jameson), הוא דמות בדיונית של נבל-על המופיע בחוברות הקומיקס ספיידרמן ביקום מארוול קומיקס. הדמות הופיעה לראשונה בחוברת The Amazing Spider-Man #1 ממרץ 1963, ונוצרה על ידי הכותב סטן לי והמאייר סטיב דיטקו. ג'ון ג'יימסון הוא הבן של עורך ה"דיילי ביוגל" ג'יי ג'ונה ג'יימסון ומשמש כאסטרונאוט בכיר בנאס"א ביקום הבדיוני של מארוול. לרוב הוא מופיע בתוכניות הקשורות בספיידרמן (כולל בסרטים). דמותו גולמה בסרט הלייב אקשן "ספיידרמן 2" בידי דניאל גיליס. ג'ון ג'יימסון הופיע לראשונה בחוברת הקומיקס The Amazing Spider-Man #1 בתור אסטרונאוט שיצא למשימה בכוכב לכת בחלל, ככל הנראה הירח, כדי לחקור את נוזלי החיים שבו ומגלה את צורת החיים החדשה והמסוכנת שנקראת "סימביוט" בתוך סלע. הוא מחליט להביא את היצור לבדיקה בנאס"א אך בעת השיגור לכדור הארץ היצור מחבל בטיסה והחללית מתרסקת בגשר שער הזהב. ספיידרמן שהיה בסביבה קפץ כדי לחלץ את הפצועים ומגלה בתוך החללית את הסימביוט, שבא עמו במגע ויוצר את "העכביש השחור" - גרסה אפלה של ספיידרמן המונעת על ידי שנאה וכעס של הסימביוט, וגורמת לספיידרמן להתנהג מוזר גם לאלה הסובבים אותו כפיטר פארקר. הסימביוט השתלט מאוחר יותר על יריבו של פארקר ב"דיילי ביוגל", אדי ברוק, שנודע כנבל-העל ונום. בסדרת האנימציה של ספיידרמן משנות ה-90 (1994-1998), ג'ון ג'יימסון מופיע בפרק שביעי שנקרא "סאגת החליפה החייזרית: חלק א', בתור אסטרונאוט שמביא את הסימביוט החייזרי לכדור הארץ, דבר שלבסוף יוצר את האויב החזק ביותר של ספיידרמן, ונום. דובב בישראל על ידי מיכה מורים. בסדרת האנימציה "ספיידרמן ללא גבולות" (1999-2001) הוא יוצא לכוכב חדש דמוי כדור הארץ שנקרא הארץ הנגדית בתור אסטרונאוט בכיר במסע לכוכב שבו ונום וקארנג' משבשים את טיסתו. הוא מתרסק בכוכב ונחטף על ידי הוד התפתחותו ואבירי ונדגור לטירתו, שבה נערכו עליו ניסויים ונגנבה ממנו חלליתו לצורך מחקר של האבירים. בסוף הניסויים הוא מסומן כתושב הארץ הנגדית ונהפך לאיש זאב חייתי. לאחר שהצליח לברוח מטירתו של הוד התפתחותו הוא עובר לקבוצת המורדים שפועלים למען חופש הכוכב משלטונם של הוד התפתחותו ואנשי החיה שלו, ומתמנה למנהיגם לאחר שהבטיח שלא יעזוב את הכוכב מבלי לשחרר את בני האדם לחופשי. בשונה מהסדרה, ג'יימסון הצעיר נשלח בקומיקס למשימה סודית בירח, ובזמן שהוא אוסף דוגמיות סלע הוא מוצא אבן חן אדמדמה ומסתורית, אותה הוא עונד כתליון, והיא משנה אותו בעת ירח מלא לאיש הזאב. דובב בישראל על ידי עמי מנדלמן. בספיידרמן המדהים משנים 2008-2009, כשהוא חוזר מן הכוכב הוא מקבל תופעות לוואי מוזרות ביניהם סופר חוזק, סופר חוסן ויכולת קפיצה מדהימה, ד"ר קונורס בונה לו חליפה שמווסתת את כוחותיו על פי קצב הלב שלו וכך נוצר קולונל יופיטר, בהתחלה הוא עזר לספיידרמן אך בהמשך קצב הלב שלו התערער והוא הפך לנבל על. לאחר שספיידרמן ניצח אותו ג'ון ג'יימסון נכנס לבית משוגעים. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
תחנת הכוח סורגוט-2

תחנת הכוח סורגוט-2 היא תחנת כוח ברוסיה המונעת בגז, הגדולה מסוגה בעולם. התחנה כוללת שמונה יחידות ייצור של חשמל, שהספק כולן יחד הוא יותר מ-5,600 מגוואט. התחנה שוכנת לגדת הנהר אוב בעיר סורגוט במחוז טיומן שבסיביר המערבית. העיר סורגוט היא מרכז של תעשיית הנפט והגז הרוסית. ההחלטה על בניית התחנה התקבלה על ידי ממשלת ברית המועצות בשנת 1979 והיא נכנסה לפעולה החל משנת 1985. בשלב הראשון הותקנו בה שש יחידות ייצור חשמל המונעות בגז פחמימני מעובה, שהספק כל אחת מהן כ-800 מגוואט. בשנת 2011 החלה בנייתן של שתי יחידות ייצור חשמל נוספות בתחנה. יחידות אלו מונעות בגז טבעי. מאז השלמתן מספקת כל אחת מהן כ-400 מגוואט של חשמל. התחנה נמצאת בבעלות חברת Unipro. מדיה וקבצים בנושא תחנת הכוח סורגוט-2 בוויקישיתוף
אוכף אלוזור

אוכף אלוזור (באנגלית: Aluzore Gap; בבולגרית: седловина Алузоре) הוא אוכף מכוסה קרח, המקשר בין הרי סולוואי להרי סטריבורג באי בראבנט, בארכיפלג פאלמר, למול חצי האי האנטארקטי באנטארקטיקה. גובהו של האוכף 1,050 מטרים מעל פני הים. אורכו של האוכף 3 קילומטרים בכיוון צפון-צפון-מערב ל-דרום-דרום מזרח. האוכף הוא חלק מקו פרשת הקרח בין קרחון היפוקרטס שממזרח לו, וקרחון זלאטיה שממערב לו, וקרחון רש שמדרום לו. האוכף מצוי 3.15 קילומטרים מזרחית לפסגת ולס, 3.15 קילומטרים מערבית להר אימהותפ, 4.8 קילומטים צפונית מערבית מפסגת גיילן, ו-3.2 קילומטרים צפונית מזרחית מהר סארנגור. האוכף מופה לראשונה בשנת 1980 על ידי סקר בריטי, ומופה בשנית בשנת 2008. האוכף נקרא על שם המצודה הרומית העתיקה אלוזור (Aluzore) שבדרום בולגריה. הגאזט האנטארקטי הבולגרי (בבולגרית) אוכף אלוזור באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים של ממשלת בולגריה מידע גאוגרפי והיסטורי
מיקולה מטוויינקו

מיקולה אולכסנדרוביץ' מטוויינקו (באוקראינית: Микола Олександрович Матвієнко; נולד ב-2 במאי 1996 בסאקי שבחצי האי קרים) הוא כדורגלן אוקראיני המשחק בעמדות המגן בקבוצת שחטאר דונצק מהליגת העל האוקראינית ובנבחרת אוקראינה. מטוויינקו גדל במחלקת הנוער של קבוצת הצמרת האוקראינית "שחטאר דונצק". ב 2015 עלה לקבוצה הבוגרת של המועדון. משחקו הראשון בהרכב הפותח של הקבוצה היה ב-22 באוגוסט 2015 - משחק חוץ מול ארסנל קייב. מטוויינקו שיחק בשורות נבחרת הנוער של אוקראינה בשנים 2013–2015. יחד עם הנבחרת לקח חלק באליפות אירופה עד גיל 19. בהמשך, שיחק 6 משחקים בנבחרת הצעירה של אוקראינה. בנבחרת הלאומית של אוקראינה משחק מטוויינקו מאז מרץ 2017. משחקו הראשון במדי הנבחרת היה מול קרואטיה במסגרת מוקדמות מונדיאל 2018. נכלל בסגל נבחרת אוקראינה לטורניר יורו 2024. אליפות אוקראינה : 2017/2018, 2018/2019 הגביע האוקראיני: 2015/2016, 2016/2017, 2017/2018, 2018/2019 מדיה וקבצים בנושא מיקולה מטוויינקו בוויקישיתוף מיקולה מטוויינקו, ברשת החברתית אינסטגרם מיקולה מטוויינקו, באתר Transfermarkt מיקולה מטוויינקו, באתר Soccerway מיקולה מטוויינקו, באתר WorldFootball.net מיקולה מטוויינקו, באתר National Football Teams מיקולה מטוויינקו, באתר FootballDatabase.eu Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
פארק אלכסנדרה

פארק אלכסנדרה הוא פארק ציבורי ברובע הארינגיי של העיר לונדון. הפארק נמצא על גבעה, הסמוכה לגבעת מאזוול ולקראוץ' אנד. בפארק נמצא ארמון אלכסנדרה. בפארק מצוי אגם המשמש אתר קינון לציפורי מים כמו כן בפארק חיים איילים. חוק של הפרלמנט הבריטי משנת 1900 הקים את הקרן לשימור ארמון אלכסנדרה ופארק אלכסנדרה. הקרן מנהלת ומשמרת את הפארק והארמון הפתוחים לקהל. בעבר היו בקרבת הפארק תחנת רכבת ותחנת חשמלית. עם ביטול רשת החשמליות של לונדון וסגירת תחנת הרכבת הפכה הגישה נוחה פחות, ופחתו המבקרים בפארק. מדיה וקבצים בנושא פארק אלכסנדרה בוויקישיתוף
אאוגניוס השני

האפיפיור אאוגניוס השני (בלטינית: Eugenius II;‏ מת ב-27 באוגוסט 827) היה ההגמון של רומא מ-4 ביוני 824 עד מותו בשנת 827. אאוגניוס נולד בשנת 780, ונבחר לאפיפיור ב-4 ביוני 824 על ידי אצילי רומא, אשר נתמכו על ידי האימפריה הפרנקית. לואי החסיד שלח את בנו לותר הראשון לרומא כדי לחזק את ההשפעה הפרנקית. האצילים הרומיים שגורשו בימי שלטונו של האפיפיור הקודם, פסקליס הראשון ונמלטו לצרפת חזרו, ורכושם הוחזר להם. בשנת 824 נחתם הסכם רומנה בין האפיפיור לקיסר, אשר קידם את היומרות הקיסריות בעיר רומא, אך חיזק גם את כוחם של האצילים, והביא בכך להקטנה לא מבוטלת של זכויות היתר שהוענקו לאפיפיור פסקליס הראשון. הסכם זה כלל את החוק כי לא יהא ניתן להכתיר אפיפיור חדש לאחר בחירתו, עד לאחר קבלת אישור של הקיסר הפרנקי. הוא קבע כי אלה שהיו תחת חסות מיוחדת של האפיפיור או הקיסר יהיו בלתי ניתנים להפרעה, וכי רכוש הכנסייה לא יישדד לאחר מותו של אפיפיור. בסתיו 826 נערך סינוד ברומא, אשר כלל 62 בישופים מכל רחבי איטליה, והתקבלו בו צעדים כדי לשפר את המשמעת ואת החינוך של הכמורה. ב-27 באוגוסט 827 מת אאוגניוס ברומא, וולנטינוס נבחר לאפיפיור במקומו. מדיה וקבצים בנושא אאוגניוס השני בוויקישיתוף אאוגניוס השני, באתר "Find a Grave" (באנגלית) אאוגניוס השני, באתר אנציקלופדיה בריטניקה (באנגלית)
אמריקן-פלסטיין ליין

אמריקן פלסטיין ליין (באנגלית: American Palestine Line) הייתה חברת אוניות יהודית-אמריקאית שנוסדה ב־1924 והפעילה קו נוסעים קבוע בין ניו יורק וארץ ישראל. היא נחשבת לחברת הספנות המודרנית הראשונה בבעלות ובניהול של יהודים. נשיא החברה היה השופט יעקב שטראל. האונייה היחידה שהפעילה החברה הייתה א/ק "פרזידנט ארתור", מקודם "פרינסס אליס" של חברת הספנות הגרמנית נורד דויטשר לויד; היא נתפסה על ידי האמריקאים במלחמת העולם הראשונה, והחברה רכשה אותה ממינהל הספנות של ארצות הברית (US Shipping Board). "פרזידנט ארתור" הייתה אונייה מעורבת לנוסעים ומשא, בעלת תפוסה ברוטו של 15,000 טון, מקום ל־450 נוסעים ול־4,000 טון מטען. במרץ 1925, אחרי שיפוץ האונייה והתקנתה לשירות, נחנך קו הנוסעים בין ניו־יורק וארץ ישראל, וב־12 בחודש יצאה "פרזידנט ארתור" להפלגת הבכורה שלה. קהל של 15,000 איש השתתף בטקסי חנוכת הקו, שכללו תפילות ונאומים באנגלית וביידיש ושירת התקווה. החברה התגאתה כי "פרזידנט ארתור" היא אוניית הנוסעים האוקיאנית הראשונה המניפה דגל עברי לצד הדגל האמריקאי, ובנוסף לכך גם אוניית הנוסעים האוקיינית הראשונה שמשרתות בה נשים בתפקידי קצונה. בהפלגה הראשונה נסעו – בין היתר – 216 יהודים, שהוזמנו להשתתף בטקס הנחת אבן הפינה לאוניברסיטה העברית בירושלים. איתרע מזלה של החברה והיא סבלה מקשיים תפעוליים ופיננסיים כבר מתחילת דרכה. בשלהי 1925, לאחר שלוש הפלגות בלבד לא"י, הוכרזה החברה כפושטת רגל ופורקה. האונייה הוחזרה למועצת הספנות, ותכולת משרדי החברה נמכרה במכירה פומבית בתחילת 1926. רב חובל זאב הים, ספינות מספרות – תולדות הספנות הישראלית. תל אביב, אחיאסף, 1968. שמואל טולקובסקי, יהודים יורדי ים. תל אביב, אותפז, 1970. רב חובל הלל ירקוני, העם, האנייה ועם ישראל. חיפה, פרדס הוצאה לאור, 2009. קובי כהן-הטב, המהפכה הימית - אחיזת היישוב היהודי בים ובחופי ארץ-ישראל, 1948-1917. ירושלים, יד בן-צבי, 2019. עמ' 91. ידיעות עיתונאיות היסטוריות על האונייה "פרזידנט ארתור" וחברת "אמריקן פלסטיין ליין" באתר "שפת הים" - ים וספנות בעיתוני ההשכלה, התחייה והיישוב, 1948-1856. ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.